Държавен вестник, бр. 72, 2017 г., стр. 11

БРОЙ  72	
Д Ъ Р Ж А В Е Н  В Е С Т Н И К 	
СТР.  11  
от нейна назначена авиокомпания(и). Все пак 
тази намеса се ограничава до:
a) защита на потребителите от такси или 
тарифи, които са прекалено високи, поради 
злоупотреба с пазарно положение;
б) предпазване от тарифи или такси, чието 
прилагане представлява антиконкурентно 
поведение, което има или е вероятно да има, 
или изрично е предназначено да има ефект 
на спиране, ограничаване или изкривяване на 
конкуренцията, или изключване на конкурент 
от маршрута.
4. Никоя от договарящите страни не 
следва да предприема едностранни действия 
за предотвратяване на влизането в сила на 
въздухоплавателна тарифа или такса или на 
запазването на въздухоплавателна тарифа или 
такса на назначена авиокомпания на другата 
договаряща страна. Ако някоя от страните 
смята, че тази въздухоплавателна тарифа 
спада към категориите, описани в алинея 3 
по-горе, тази договаряща страна следва да даде 
на другата страна известие за неодобрение 
и може да се възползва от процедурата на 
консултации, установена в алинея 5 по-долу.
5. Въздухоплавателните власти на всяка 
договаряща страна може да поискат консул­
тации във връзка с всяка тарифа или такса на 
назначена авиокомпания на всяка договаряща 
страна за услуги, обхванати от тази спогодба, 
включително когато тарифата или таксата е 
предмет на известие на неодобрение. Тези 
консултации се провеждат не по-късно от 
30 дни след получаване на искането. Договаря­
щите страни си сътрудничат при осигуряване 
на информация, необходима за обосновано 
решение на проблемите. Ако договарящите 
страни постигнат съгласие по отношение на 
тарифи или такси, за които е връчено извес­
тие за неодобрение, всяка договаряща страна 
полага максимални усилия това споразумение 
да влезе в сила. Без такова взаимно съгласие 
съществуващите преди тарифи или такси 
остават в сила.
6. Независимо от разпоредбите на този член 
тарифите и таксите, които се прилагат от на­
значената авиокомпания(и) на ОАЕ за превоз 
изцяло в рамките на Европейския съюз, се 
подчиняват на правото на Европейския съюз.
7. Независимо от разпоредбите в алинея 6 
от този член на авиокомпанията(ите), наз­
начена от ОАЕ, се позволяват същите цени 
като съществуващите, прилагани от други 
авиокомпании за превоз изцяло в рамките 
на Европейския съюз.
Член 17 – Обмен на информация
1. Въздухоплавателните власти на двете 
договарящи страни обменят информация във 
възможно най-кратък срок относно действащи­
те разрешения на назначените авиокомпании 
за експлоатиране на договорена линия до, 
през и от територията на другата договаряща 
страна. Това включва копия на действащите 
свидетелства и удостоверения за експлоати­
ране на договорените линии по определените 
маршрути заедно с измененията и издадените 
изключения. 
2. Въздухоплавателните власти на едната до­
говаряща страна предоставят на въздухоплава­
телните власти на другата договаряща страна, 
по тяхна молба, статистическа информация, 
която може да бъде основателно изискана с 
цел определяне на обема на превозения тра­
фик по договорените линии от назначените 
авиокомпании на двете договарящи страни.
Член 18 – Консултации
1. В дух на близко сътрудничество възду­
хоплавателните власти на двете договарящи 
страни провеждат периодични консултации 
с цел осигуряване на изпълнението и съот­
ветствието с разпоредбите на тази спогодба 
и всяка договаряща страна по всяко време 
може да поиска консултации във връзка с 
изпълнението, тълкуването, прилагането или 
изменението на тази спогодба.
2. При спазване на членове 4, 10 и 12 
тези консултации, които могат да бъдат чрез 
разговори или кореспонденция, следва да 
започнат в рамките на период от 30 дни от 
датата на получаване на искането, освен ако 
двете въздухоплавателни власти се договорят 
за удължаване на този срок. 
Член 19 – Уреждане на спорове
1. Ако възникне спор между договарящите 
страни относно тълкуването или прилагането 
на тази спогодба, договарящите страни се 
опитват да го уредят на първо място чрез 
преговори.
2. Ако договарящите страни не постигнат 
уреждане на спора чрез преговори, той може 
да бъде отнесен от тях до лице или орган, оп­
ределен по договореност между двете страни, 
или по молба на едната договаряща страна 
спорът се предава за уреждане на арбитражен 
съд от трима арбитри, който съд се съставя 
по следния начин:
а) всяка договаряща страна назначава по 
един арбитър в рамките на 30 дни от датата, 
на която едната страна е получила от друга­
та страна дипломатическа нота, изискваща 
арбитраж на спора; гражданин на трета 
държава, който действа като председател на 
арбитражния съд, се назначава като трети 
арбитър от двамата арбитри в рамките на 
60 дни от назначаването на втория;
б) ако в гореспоменатите срокове не е из­
вършено назначаване, всяка от договарящите 
страни може да поиска от председателя на